CELEX: 32011R0897
Language: lv
Date: 2011-09-02 00:00:00
Title: Komisijas Īstenošanas regula (ES) Nr. 897/2011 ( 2011. gada 2. septembris ) par atsevišķu preču klasifikāciju kombinētajā nomenklatūrā

8.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 231/9
            
         KOMISIJAS ĪSTENOŠANAS REGULA (ES) Nr. 897/2011
   (2011. gada 2. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādītajiem KN kodiem atbilstīgi 3. ailē noteiktajam pamatojumam
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU:
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. septembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts, kas sagatavots pārdošanai mazumtirdzniecībā 500 ml tilpuma pudelēs, un kas satur (masas %):
                  
                              —
                           
                           
                              ūdeni
                           
                           
                              45,9
                           
                        
                              —
                           
                           
                              fruktozi
                           
                           
                              33,3
                           
                        
                              —
                           
                           
                              oligofruktozi
                           
                           
                              7,6
                           
                        
                              —
                           
                           
                              ābolu sulas koncentrātu
                           
                           
                              3,6
                           
                        
                              —
                           
                           
                              upeņu sulas koncentrātu
                           
                           
                              2,3
                           
                        
                              —
                           
                           
                              augu oligopeptīdus
                           
                           
                              2,3
                           
                        
                              —
                           
                           
                              citronskābi
                           
                           
                              3,6
                           
                        
                              —
                           
                           
                              maté koncentrātu
                           
                           
                              0,7
                           
                        
                              —
                           
                           
                              pārtikas raugu
                           
                           
                              0,5
                           
                        
                              —
                           
                           
                              L-karnitīnu
                           
                           
                              0,1
                           
                        
                              —
                           
                           
                              kālija sorbātu
                           
                           
                              0,1
                           
                        Produkts ir sarkanīgi brūns, duļķains, mazliet viskozs šķidrums ar blīvumu 1,1812 g/cm3 un Briksa skaitli 40.
                  Saskaņā ar informāciju uz iepakojuma produkta galvenā sastāvdaļa ir ūdens, kas bagātināts ar uzturvielām, un tas ir paredzēts lietošanai uzturā.
                  Lietošanas instrukcija: 50 ml produkta atšķaida ar 100 ml ūdens vai sulas.
               
               
                  2106 90 92
               
               
                  Klasifikācija noteikta, ievērojot ombinētās nomenklatūras 1. un 6. vispārīgo interpretācijas noteikumu, kā arī KN kodu 2106, 2106 90 un 2106 90 92 formulējumu.
                  Tā kā produkts satur cukurus un dažas citas sastāvdaļas, piemēram, kālija sorbātu un citronskābi, produkts pirms lietošanas ir jāatšķaida, un tādēļ to nevar uzskatīt par dzērienu pozīcijā 2202 (sk. arī kombinētās nomenklatūras paskaidrojošās piezīmes par 22. nodaļu, vispārējo, otro daļu).
                  Tāpēc produkts ir klasificējams kā pārtikas produkts, kas citur nav minēts vai iekļauts pozīcijā 2106 (sk. arī kombinētās nomenklatūras paskaidrojošajās piezīmes par pozīciju 2106, otrās daļas 7. punktu).